OŠ ŽUPA DUBROVAČKA

UPUTE ZA SPRJEČAVANJE I SUZBIJANJE EPIDEMIJE COVID-19 VEZANO ZA RAD PREDŠKOLSKIH USTANOVA, OSNOVNIH I SREDNJIH ŠKOLA U ŠKOLSKOJ GODINI 2020./2021

i njihova primjena u OŠ Župa dubrovačka – izvadak za roditelje

• Roditelj/staratelj ne dolazi u pratnji učenika ako ima simptome zarazne bolesti (npr. povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje), ako im je izrečena mjera samoizolacije ili ako imaju saznanja da su zaraženi s COVID-19.

• Roditelj/staratelj ne dovodi učenika u ustanovu ukoliko učenik:

- ima simptome zarazne bolesti (gore navedene)

- ima izrečenu mjeru samoizolacije

- ima saznanja da je zaraženo s COVID-19.

Ima znakove svih drugih zaraznih bolesti koje se prenose uobičajenim socijalnim kontaktom.

**Dezinfekcija ruku**

Prednost se daje pranju ruku tekućom vodom i sapunom. Dezinficijense ne koriste učenici koji imaju promjene na koži ruku.

Upotrebu dezinficijensa kod učenika se ograničava na dezinfekciju kod ulaska u školu te se nikako ne treba primijeniti više od dva-tri puta dnevno za učenike od 1.- 4. razreda osnovne škole.

**Organizacija rada s učenicima.**

* svi učenici trebaju sudjelovati u odgojno – obrazovnom radu
* svaki razredni odjel boravi u jednoj prostoriji (učenici ne mijenjaju učionicu niti u predmetnoj nastavi).
* veći dio nastave se odvija u dvosatu
* učenici ne dolaze u kontakt s učenicima iz drugih razrednih odjela te se kreću izvan učionice samo ukoliko je nužno
* vezano za zajedničke prostorije preporučuje se:

- prolazak skratiti na minimum

- da učenici prilikom prolaska nepotrebno ne dodiruju površine ili predmete

* u školi učenici sjede na što većoj udaljenosti u prostoriji. Preporučuje se da učenici sjede jedan iza drugoga ili jedan pored drugoga, a ne licem u lice uz primjeren razmak (što je više moguće s obzirom na broj učenika i veličinu razreda)
* učenici od 5. do 8. razreda, učitelji predmetne nastave te stručni suradnici,

moraju nositi maske

* prehrana će se organizirati u blagovaonici (uz pridržavanje

preporuka za ugostiteljske objekte) uz naznaku da razmak između učenika treba biti dva metra ili najveći moguć s obzirom na broj učenika i veličinu blagovaonice.

**Učenici s kroničnim bolestima**

* **Za svakog izrazito vulnerabilnog (osjetljivog) učenika ili osobu koja dijeli kućanstvo s izrazito vulnerabilnom osobom, potrebno je pojedinačno razmotriti situaciju uzimajući u obzir aktualnu epidemiološku situaciju.**
* Odluku o tome donosi **liječnik primarne zdravstvene zaštite** kao i o eventualnim drugim posebnim mjerama zaštite poput nošenja maske i sl. (pedijatar, liječnik obiteljske medicine, te za učenike kod izostanaka duljih od mjesec dana **liječnik školske medicine).**
* U kućanstvu u odnosu na vulnerabilnog člana preporučuje se izbjegavati bliski kontakt, nositi masku kada je primjereno i provoditi druge preventivne mjere. Popis izrazito vulnerabilnih skupina bolesti i zdravstvenih stanja i uvjeti za njihov boravak u školi sukladan je pravilima liječničke struke.

**Ulazak i izlazak iz škole**

* Škola vodi evidenciju ulaska/izlaska bilo da je riječ o ovlaštenom ili neovlaštenom osoblju.

- ovlašteno osoblje uključuje: učenike, osoblje, pomoćno i administrativno osoblje, ostalo osoblje kojem je odobren ulazak;

- neovlašteno osoblje uključuje: roditelje/skrbnike, neupisanu braću/sestre učenike, drugo osoblje koje nije nužno za rad ustanove.

- Evidencija ulazaka i izlazaka za učenike se obavlja u razredu.

**Ulazak roditelja u školu (1. razred osnovne škole) kao i roditelja djece s teškoćama u razvoju**

* U školu učenici dolaze i odlaze sami, organiziranim prijevozom ili u pratnji roditelja, ovisno o odluci roditelja, kao što bi dolazili i odlazili da nema epidemije.
* Kada dovodi i odvodi dijete, roditelj ili druga osoba u pratnji djeteta može ući u školu samo ukoliko se radi o **učeniku 1. razreda osnovne škole** (u skladu s odlukom ravnatelja npr. prvog dana škole) ili **o učeniku s teškoćama u razvoju** ako zdravstveno stanje učenika to zahtjeva te ako učenik nema osiguranu podršku pomoćnika u nastavi ili stručnog komunikacijskog posrednika koji umjesto roditelja uvodi učenika u ustanovu.
* Roditelj ili druga osoba u pratnji dovodi dijete **do prostorije** u kojoj dijete boravi.
* Roditelj ili druga osoba u pratnji djeteta ulazi u školu na način da održava razmak od najmanje 1,5 m a po mogućnosti 2 m u odnosu na sve druge osobe, dezinficira ruke na ulazu te izbjegava zadržavanje i grupiranje u ustanovi. Malo duže zadržavanje moguće je samo kod prilagodbe djeteta na novu sredinu na početku uključivanja u ustanovu, ne dulje od 15 minuta.
* Međusobni razmak ne trebaju držati osobe iz istog kućanstva.
* U pratnji učenika uvijek je samo **jedna odrasla osoba**. Roditelj ili druga osoba u pratnji

učenika obavezno u ustanovi nosi masku te bez maske ne može ući u ustanovu već učenika preuzima djelatnik ispred ulaza u ustanovu.

**Maske za lice**

Maske su obavezne u sljedećim situacijama (mogu se koristiti platnene maske osim pod točkom 1.):

1. kad je učenik obolio (ako narušeno zdravstveno stanje djeteta/učenika omogućuje nošenje maske). U tom slučaju se taj učenik izolira u zasebnoj prostoriji dok po njega ne dođe roditelj/staratelj.

2. kod potrebe za intimnom njegom djeteta/učenika

3. za roditelje i druge osobe kada je njihov ulazak u ustanovu nužan (preporučuje se da se roditeljski sastanci održavaju prvenstveno na daljinu)

4. u javnom prijevozu, uključujući organizirani prijevoz

5. za učitelje i nastavnike koji provode nastavu u kući učenika

6. za pomoćnike u nastavi

7. za učenike od 5. do 8. razreda\*

\*u slučaju povoljne epidemiološke situacije nadležni lokalni stožer, na prijedlog ustanove i suglasnost osnivača, može odlučiti da za pojedinu školu učenici ne moraju nositi maske te da nastavnici u učionici ne trebaju nositi masku iako je razmak manji od navedenog, kao i obavezu nošenja maski čak i kod navedenih razmaka u učionici u slučaju nepovoljne epidemiološke situacije.

**Maske se nose pravilno na način da cijelo vrijeme prekrivaju nos i usta.**

Učenici do četvrtog razreda osnovne škole (uključujući četvrti razred), kao i učenici s teškoćama u razvoju koji svladavaju posebne programe, ne nose zaštitne maske.

**Mjerenje temperature i praćenje pojave simptoma**

* Roditelji su dužni izmjeriti tjelesnu temperaturu djetetu svaki dan prije dolaska u ustanovu te u slučaju povišene tjelesne temperature ne smiju dovoditi dijete u ustanovu, već se javljaju ravnatelju ustanove i izabranom pedijatru/liječniku obiteljske medicine radi odluke o testiranju i liječenju djeteta.
* Učenici starije dobi (viših razreda) sami mjere temperaturu, upisuju vrijednost u posebnu bilježnicu koju nose u školu.
* Učenicima od 1. do 4. razreda, kao i učenicima s teškoćama u razvoju svaki dan prije odlaska u ustanovu roditelj u djetetovu bilježnicu upiše vrijednost izmjerene temperature. Bilježnicu dijete donosi sa sobom u ustanovu, a učitelj svakodnevno provjerava.
* Kod sumnje na povišenu tjelesnu temperaturu te kod pojave akutnih simptoma zarazne bolesti (ranije navedeni) neophodno je djetetu u školi izmjeriti tjelesnu temperaturu. Ako učenici razviju simptome COVID-19 tijekom boravka u ustanovi, učitelji odmah obavještavaju roditelje/staratelja, koji u najkraćem roku trebaju doći po dijete.

 **Postupanje u slučaju sumnje na zarazu**

Kod pojave navedenih znakova bolesti učenik ostaje kod kuće, javlja se najprije telefonom izabranom liječniku obiteljske medicine, odnosno pedijatru koji odlučuje o testiranju prema liječničkoj indikaciji. O navedenom **roditelj telefonom obavještava ustanovu.**

Ako se znakovi bolesti jave tijekom boravka u ustanovi, odmah se poziva roditelja te se učenika izolira u prikladnoj prostoriji do dolaska roditelja.

Ravnatelj odmah javlja nadležnom epidemiologu/školskom liječniku:

• svako grupiranje osoba sa sumnjom na COVID-19 (dva i više učenika sa sumnjom iz iste učionice, hodnika i sl.)

• **svaku pojedinačnu potvrđenu infekciju COVID-19 koju roditelj imaju obavezu žurno javiti ravnatelju ustanove**.

Kod pojedinačnog slučaja pojave simptoma koji mogu upućivati na zarazu COVID-19, razredni odjel u pravilu nastavlja dalje s odgojno-obrazovnim radom, dok se kod grupiranja osoba sa znakovima bolesti postupa sukladno mišljenju liječnika.

Kada se kod učenika utvrdi zaraza COVID-19, postupa se sukladno odluci nadležnog epidemiologa što, između ostalog, znači da se za sve osobe kod kojih se utvrdi da su bile u bliskom kontaktu sa zaraženom osobom u vrijeme kada je osoba mogla biti zarazna izriče mjera aktivnoga zdravstvenog nadzora u samoizolaciji.

**Dodirivanje lica**

Djecu treba učiti i podsjećati da ne dodiruju usta, nos, oči i lice te da ne stavljaju ruke i predmete u usta.

**Kihanje i kašljanje**

Djecu treba poticati da kada kašlju i kišu prekriju usta i nos laktom ili papirnatom maramicom koju poslije trebaju baciti u koš za otpad s poklopcem te oprati ruke. Pri kašljanju i kihanju trebaju okrenuti lice od drugih osoba te izbjegavati dodirivanje lica, usta i očiju.

**Djeca s teškoćama u razvoju**

Za djecu u primjerenom programu odgoja i obrazovanja primjenjuju se ove upute neovisno o dobi djeteta, razrednom odjelu koju pohađa u školskoj ustanovi te vrsti primjerenog programa.

Dodatni odgojno-obrazovni programi za djecu s teškoćama u razvoju provode se isključivo unutar istog razrednog odjela, kao i oni rehabilitacijski programi koji se provode grupno.

Rehabilitacijski programi koje provode stručni suradnici u školama mogu se provoditi individualno u radnim prostorima stručnih suradnika uz pridržavanje svih epidemioloških mjera.

Pomoćnik u nastavi, stručni komunikacijski posrednik ubrajaju se u ukupan broj osoba u razrednom odjelu.

U odnosu na druge učenike i odrasle osobe u ustanovi, dužne su:

- pridržavati se svih pravila fizičke udaljenosti,

- dosljedno provoditi pojačanu osobnu higijenu,

- poticati na pojačanu higijenu i fizički razmak svih učenika.

Navedene osobe ne mogu održavati distancu prema učeniku s obzirom na prirodu posla te su dužni nositi masku dok stručni komunikacijski posrednik nosi vizir. Kod pomaganja učeniku pri održavanju osobne higijene koriste se jednokratne rukavice.

**Ostale preporuke**

Učenike razredne nastave se može odvesti u šetnju držeći razmak te pridržavajući se Preporuka o načinu stavljanja u funkciju dječjih igrališta te načinu bavljenja rekreativnim sportomna otvorenom za vrijeme trajanja epidemije bolesti COVID-19. Po povratku u ustanovu učenici peru ruke vodom i sapunom.

Stručni suradnici koji inače svakodnevno borave u odgojno-obrazovnim skupinama mogu ulaziti u odgojno-obrazovne skupine/razredne odjele.

U postojećoj epidemiološkoj situaciji ne preporučuje se organiziranje ekskurzije, izvanučioničke nastave, maturalnih izleta i sl.

**Završne preporuke**

Ove će se upute prilagođavati aktualnoj epidemiološkoj situaciji kao i svim novim preporukama relevantnih institucija posebno Svjetske zdravstvene organizacije.